GloBE-Reg LEMBARAN MAKLUMAT PESERTA GOLONGAN DEWASA Apakah GloBE-Reg? GloBE-Reg ialah satu sistem pendaftaran data antarabangsa untuk penyakit jarang jumpa bagi pesakit pada semua peringkat umur, di mana terapi baharu telah dibincangkan atau telah dimulakan. Projek ini telah dilancarkan pada 2022 dan ia bertujuan untuk membantu pesakit, pegawai kesihatan profesional, penyelidik dan pihak industri untuk memahami hasil jangka pendek dan jangka panjang terapi baharu. Untuk pengetahuan lebih lanjut mengenai GloBE-Reg, sila layari laman web di Apakah itu "Registry"? "Registry" adalah serupa dengan sistem pendaftaran data perubatan yang mengandungi pelbagai rekod perubatan. Kini, "Registry" digunakan sangat kerap oleh para doktor dan saintis untuk melakukan penyelidikan tentang penyakit jarang jumpa. Dengan menggabungkan pengetahuan dan pengalaman kita dengan pesakit yang mempunyai penyakit jarang jumpa, "Registry" boleh meningkatkan pemahaman kita tentang penyakit ini dan membantu menambahbaik penjagaan pesakit yang terjejas. Apakah tujuan "Registry"? Maklumat yang akan dikumpul oleh "Registry" biasanya dikumpulkan oleh doktor anda semasa rawatan klinikal. Tujuan "Registry"adalah untuk menggalakkan semua pengguna mengumpul maklumat ini dengan cara yang sama di semua hospital dan kemudiannya berkongsi maklumat ini dengan penyelidik yang ingin melakukan penyelidikan dengan menggunakan data ini. Penyelidik ini mungkin terdiri daripada doktor dan saintis, pegawai kesihatan awam atau organisasi kerajaan, "Registry" lain-lain bagi penyakit jarang jumpa, industri ubat serta organisasi pesakit. Penyelidik ini perlu diluluskan oleh GloBE-Reg sebelum mereka diberikan sebarang data. Anda boleh minta doktor hospital anda untuk tunjukkan jenis maklumat yang disimpan dan anda juga boleh mengetahui lebih lanjut di Kenapa saya diajak untuk menyertai? Doktor hospital yang merawat anda dan yang telah memberikan maklumat ini kepada anda, adalah pengguna yang berdaftar dengan "Registry" ini. Nama beliau ada di penghujung risalah ini. "Registry" ini terbuka kepada semua pesakit dengan penyakit hormon atau tulang yang jarang jumpa, di mana terapi baru untuk keadaan ini sedang dimulakan atau dibincangkan. Terdapat satu lagi lembaran maklumat
peserta yang mungkin lebih sesuai untuk golongan yang lebih muda dan anda boleh bertanya kepada doktor anda jika anda ingin membaca lembaran itu juga. Adakah saya perlu mengambil bahagian? Tidak. Jika anda tidak mengembalikan borang kebenaran maka doktor hospital anda akan menganggap anda tidak mahu maklumat tersebut disimpan dan dikongsi di "Registry". Penjagaan anda di hospital tidak akan terjejas oleh keputusan anda. Jika saya mengambil bahagian, apakah yang akan berlaku apabila data dimasukkan ke dalam "Registry"? Pengguna Registry tidak akan dapat menghubungi anda kerana nama, alamat dan nombor hospital tidak akan direkodkan. Hanya doktor hospital anda dan pasukan mereka sahaja akan dapat menghubungi anda kerana mereka boleh membandingkan data dalam "Registry" dengan rekod hospital. Tiada orang lain, termasuk penyelidik yang diberikan data, akan dapat mengenal pasti anda dalam "Registry". Untuk memahami kesan terapi baru, doktor hospital anda akan memasukkan sedikit data dalam "Registry" dan ini termasuk tarikh lahir anda. Anda boleh melawat laman web GloBE-Reg untuk melihat butiran semua data yang akan diambil. Jika anda memilih untuk melibatkan diri dalam "Registry", anda juga boleh pilih untuk melihat butiran anda sendiri kerana ia dimasukkan ke dalam "Registry". Di samping itu, "Registry" juga akan memberikan anda pilihan untuk masukkan pengalaman anda sendiri tentang penyakit anda, atau dipanggil hasil yang dilaporkan oleh pesakit. Untuk mendapatkan akses kepada "Registry", anda perlu memberikan alamat e-mel anda. Anda juga boleh mengetahui daripada doktor hospital anda atau "Registry" tentang kajian di mana butiran anda telah digunakan. Memandangkan "Registry" direka untuk melihat hasil jangka panjang, data hendaklah disimpan selama-lamanya walaupun selepas orang berdaftar itu meninggal dunia. Apakah yang akan berlaku kepada maklumat yang dikumpulkan di "Registry"? Data yang dikumpul dalam "Registry" mungkin digunakan untuk menjalankan penyelidikan atau membangunkan kajian penyelidikan baharu. • Hasil kajian akan diterbitkan dalam risalah jurnal perubatan supaya pegawai profesional dan pesakit lain sedunia juga boleh mendapat manfaat. • Data akan membantu menilai manfaat terapi tersedia ada dan membantu pembangunan terapi yang baharu. Adakah maklumat tersebut akan dirahsiakan? Penyertaan anda akan dirahsiakan dan semua maklumat akan dikendalikan melalui sistem elektronik yang sangat selamat. Sistem ini akan dilindungi oleh kata laluan dan hanya mereka yang terlibat secara langsung dengan "Registry" akan
mempunyai akses. Sila ingat, "Registry" tidak mengumpul sebarang maklumat tentang nama, alamat dan nombor hospital tempatan. Nama pesakit akan digantikan dengan nombor giliran yang tidak akan memungkinkan nama dan data peribadi sebenar diketahui orang lain. Apakah kemungkinan kelemahan dan risiko "Registry"? Tiada keburukan yang boleh kita nampak untuk melibatkan diri dalam "Registry". Anda atau doktor hospital anda tidak perlu membayar untuk menggunakan "Registry". Anda tidak akan dihubungi oleh "Registry" melainkan anda telah memilih untuk berbuat sedemikian. Apakah manfaat yang mungkin dapat daripada "Registry"? "Registry" direka untuk membantu saintis dan doktor untuk meningkatkan pemahaman mereka tentang penyakit yang jarang jumpa dan menyediakan penjagaan terbaik kepada orang ramai. "Registry" ini juga akan mengumpul maklumat terus daripada anda dan ini akan menolong doktor anda memahami bagaimana keadaan itu memberi kesan kepada anda. Ada kemungkinan bahawa, berdasarkan maklumat yang anda berikan, doktor anda mungkin ingin membincangkan keadaan anda dengan lebih terperinci. Bolehkah saya mengakses rekod saya sendiri? Ya. Anda boleh mengatur akses untuk diri sendiri melalui doktor hospital yang telah memasukkan data dan anda boleh terus melihat maklumat dalam "Registry". Jika anda ingin menukar mana-mana maklumat ini atau ingin mengetahui dengan lebih lanjut, sila bertanya doktor yang merawat anda. Sila ingat, jika anda ingin melihat maklumat secara terus di "Registry", anda perlu memberikan kami e-mel anda. Jika saya berubah fikiran, mempunyai aduan atau ingin memberikan maklum balas, kepada siapa saya perlu bertanya? Jika anda ingin mengeluarkan butiran anda daripada "Registry", anda boleh menghubungi doktor hospital anda atau pasukan GloBE-Reg, secara langsung, melalui alamat di hujung helaian maklumat ini. Jika anda tidak berpuas hati dengan mana-mana aspek cara anda telah didekati atau dirawat, anda juga boleh mengadu melalui aduan perkhidmatan kesihatan tempatan anda. Doktor hospital anda atau doktor keluarga anda boleh menasihati anda tentang perkara ini. Selain itu, anda juga boleh hubungi terus pasukan GloBE-Reg melalui alamat di hujung helaian maklumat ini. Pasukan ini sangat berminat untuk mendengar daripada anda jadi sila hubungi mereka dengan sebarang ulasan.
Siapa yang menyemak aktiviti GloBE-Reg? Pada penubuhannya, aktiviti GloBE-Reg telah disemak oleh beberapa persatuan saintifik antarabangsa dan syarikat farmaseutikal. Pertubuhan dan syarikat ini menyediakan semakan dan input berterusan ke dalam GloBE-Reg melalui jawatankuasanya, termasuk Jawatankuasa Akses Data. Butiran lanjut semua jawatankuasa boleh didapati di laman web GloBE-Reg. Setiap 5 tahun, "Registry" juga disemak oleh Perkhidmatan Etika Penyelidikan Kebangsaan UK dan Pejabat Tadbir Urus Maklumat di Lembaga Perkhidmatan Kesihatan Negara Greater Glasgow & Clyde. Kali terakhir ia disemak adalah pada tahun 2022. Di manakah GloBE-Reg berasaskan dan bagaimana ia dibiayai? Projek Globe-Reg diuruskan dari Office for Rare Conditions di University of Glasgow. Pejabat ini mempunyai pengalaman menjalankan dan menyelaraskan "Registry" antarabangsa untuk penyakit yang jarang berlaku ini selama lebih 15 tahun. GloBE- Reg projek menerima pembiayaan daripada beberapa syarikat farmaseutikal termasuk GenSci, Novo Nordisk dan Pfizer. Untuk meneruskan projek, GloBE-Reg juga akan mengenakan bayaran kepada penyelidik. Apa yang saya perlu buat? Hanya berbincang dengan doktor anda untuk memutuskan sama ada ia sesuai dengan keadaan anda untuk meletakkan maklumat dalam "Registry", dan lengkapkan borang yang dilampirkan. Anda sentiasa boleh mengubah fikiran anda kemudian dan meminta doktor hospital anda untuk mengeluarkan maklumat tersebut daripada "Registry". Untuk maklumat lanjut anda boleh:- Hubungi pakar tempatan anda di hospital anda. - Lawati laman web GloBE-Reg dan langgan untuk menerima berita selanjutnya. - Baca Dasar Privasi Pejabat untuk "Office for Rare Conditions Registries - Hubungi pasukan GloBE-Reg - info@globe-reg.net Office for Rare Conditions Registries, Glasgow, Universiti Glasgow United Kingdom, Tel: +44 141 451 5843